
Europos Parlamento rezoliucija dėl padėties Gruzijoje

(2012/2816(RSP))

Europos Parlamentas,
–
atsižvelgdamas į  savo ankstesnes rezoliucijas dėl Gruzijos, ypač į 2011  m. lapkričio 17 d. rezoliuciją,  kurioje pateikiamos Europos Parlamento rekomendacijos Tarybai, Komisijai ir Europos išorės veiksmų tarnybai dėl derybų dėl ES ir Gruzijos asociacijos susitarimo,

–
atsižvelgdamas į 1999 m. įsigaliojusį Europos Sąjungos ir Gruzijos partnerystės ir bendradarbiavimo susitarimą (PBS), 

–
atsižvelgdamas į Tarptautinės rinkimų stebėjimo misijos, stebėjusios parlamento rinkimus Gruzijoje 2012 m. spalio 2 d. pareiškimą apie preliminarius duomenis ir išvadas,

–
atsižvelgdamas į bendrą Vyriausiosios įgaliotinės Catherine Ashton ir Europos  Komisijos nario Stefan Fule pareiškimą, padarytą paskelbus parlamento rinkimų Gruzijoje rezultatus,

–
atsižvelgdamas į Užsienio reikalų tarybos 2012 m. spalio 15 d. išvadas, 

–
atsižvelgdamas į 2011 m. gegužės 12 d. Komisijos komunikatą „Europos kaimynystės politikos apžvalga“(COM(2010) 207),

–
atsižvelgdamas į 2012 m. gegužės 15 d. paskelbtą Europos kaimynystės politikos įgyvendinimo Gruzijoje  pažangos ataskaitą,

–
atsižvelgdamas į bendrąją deklaraciją, paskelbtą per 2011 m. rugsėjo 29–30 d. Varšuvoje vykusį Rytų partnerystės valstybių aukščiausiojo lygio susitikimą,

–
atsižvelgdamas į 2012 m. liepos 23 d. Rytų partnerystės užsienio reikalų ministrų susitikimo metu padarytą bendrą pareiškimą,

–
atsižvelgdamas į Darbo tvarkos taisyklių 110 straipsnio 2 dalį,

A.
kadangi pastaraisiais metais euroatlantinė integracija buvo svarbiausias Gruzijos  politinės darbotvarkės prioritetas bei vienas iš pagrindinių Gruzijos visuomenės siekių; kadangi stabili demokratiška ir visapusiškai nepriklausoma Gruzija, kurioje paisoma teisinės valstybės, žmogaus teisių ir mažumų apsaugos bei socialinės apsaugos principų ir kurioje užtikrinamos pagrindinės teisės, svarbi tiek ES, tiek Gruzijos žmonėms;

B.
kadangi Gruzija yra viena iš Rytų partnerystės narių steigėjų; kadangi 2011 m. rugsėjo 29–30 d. Varšuvoje vykusiame Rytų partnerystės aukščiausiojo lygio susitikime ES ir Rytų Europos vadovai dar kartą patvirtino, kad Rytų kaimynystė grindžiama bendromis vertybėmis ir laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principais,

C.
kadangi spalio 1 d. Gruzijos žmonės buvo pašaukti išrinkti naują šalies parlamentą esant įtemptai ir prieštaringai politinei situacijai, dar labiau apsunkintai rinkimų kampanijos metu dėl įtariamų pažeidimų, gilaus šalių nepasitikėjimo, grasinimų ir kai kurių smurtinių įvykių;

D.
kadangi balsavimo procedūros rinkimų dieną visoje šalyje buvo vykdomos taikiai ir ramiai, o balsavusiųjų dalis buvo didelė; kadangi precedento neturintis stebėtojų iš užsienio bei vietos stebėtojų skaičius rinkimų Gruzijoje metu stebėjo daugumą Gruzijos rinkiminių apylinkių;

E.
kadangi pagal preliminarias Tarptautinės rinkimų stebėjimo misijos išvadas šie rinkimai yra svarbus žingsnis stiprinant demokratinius rinkimus laikantis ESBO ir Europos Tarybos standartų;

F.
kadangi kai kuriuos svarbiausius Rinkimų kodekso klausimus vis dar reikia spręsti, ypač kai tai susiję su ankstesnėmis ESBO ir(arba) Demokratinių institucijų ir žmogaus teisių biuro ir Venecijos komisijos rekomendacijomis dėl pvz. gyventojų skaičiaus skirtingose rinkimų apylinkėse skirtumų;

G.
kadangi opozicija aktyviai kritikavo Valstybės audito biurą, kuris buvo kaltinamas dėl nesugebėjimo taikyti rinkiminius įstatymus skaidriu, nešališku ir darniu būdu;

H.
kadangi centrinė rinkimų komisija nusprendė spalio 14  d. surengti pakartotinius rinkimus septyneriose vienmandatėse rinkiminėse apygardose;

I.
kadangi koalicija „Gruzijos svajonė“, kuri gavo daugumą balsų valdys šalį kartu su prezidentu M. Sakašviliu;

J.
kadangi vaizdo įrašai rodantys kalinių kankinimus Gruzijos kalėjimuose sukėlė didžiulį nepasitenkinimą ir atskleidė rimtų nusižengimų už įstatymus ir tvarką atsakingose valdžios institucijose; kadangi kilus šiam skandalui atsistatydino du ministrai;
K.
kadangi atsiskyrusios Gruzijos teritorijos (Pietų Osetija ir Abchazija) de facto yra okupuotos Rusijos karinių pajėgų; kadangi nepaisant 2008 m. pasirašyto Rusijos Federacijos ir Gruzijos šešių punktų paliaubų  susitarimo, ES stebėjimo misija visa dar negali įvažiuoti į Pietų Osetijos ir Abchazijos teritorijas;

1.
džiaugiasi dėl ramiai ir tinkamai vykusių parlamento rinkimų, kas yra svarbus žingsnis stiprinant demokratinius institucijas Gruzijoje, nepaisant kai kurių Tarptautinės rinkimų stebėjimo misijos pastebėtų trūkumų;

2.
tikisi, kad „Gruzijos svajonės“ koalicijos lyderiams valdžia bus perduota sklandžiai ir taikiai, laikantis rinkimų  rezultatų ir Gruzijos konstitucijos;

3.
pabrėžia, kad yra labai  svarbus tinkamas ir konstruktyvus darbas tarp prezidento M. Sakašvilio ir būsimos naujos vyriausybės siekiant tinkamai tarnauti visos šalies interesams; 
4.
todėl džiaugiasi dėl pradėtų diskusijų tarp buvusios daugumos atstovų ir koalicijos „Gruzijos svajonė“ lyderių bei ragina šalis dalyvauti vykdant vaisingą nacionalinį dialogą, siekiant spręsti pagrindines šalies problemas ir vykdyti reikalingas reformas;

5.
tikisi, kad nauja vadovybė tęs ankstesnės vyriausybės į Europą orientuotą politiką ir pritaria pirmiesiems koalicijos „Gruzijos svajonė“ lyderio Bidzino Ivanišvilio pareiškimams;
6.
ragina Gruzijos  valdžios institucijas naikinti trūkumus, kuriuos nustatė Tarptautinė rinkimų stebėjimo misija įskaitant ESBO ir(arba) Demokratinių institucijų ir žmogaus teisių biuro bei Venecijos komisijos rekomendacijas dėl rinkimų kodekso;

7.
pabrėžia visiškai nepriklausomų ir nešališkų teisminių institucijų svarbą ir ragina naują parlamentą patvirtinti priemones, reikalingas apsisaugoti nuo bet kokio netinkamo teisminių institucijų elgesio;

8.
atkreipia dėmesį į Gruzijos aukščiausiojo teismo sprendimą priimti koalicijos „Gruzijos svajonė“ lyderio Bidzino Ivanišvilio ieškinį, kuriuo jis  reikalauja grąžinti pilietybę ir primygtinai ragina Teismą tinkamu laiku priimti sprendimą šiuo klausimu, siekiant pašalinti visas konstitucines kliūtis užimti jam postą naujoje vyriausybėje;

9.
pabrėžia tinkamai veikiančios demokratijos, griežtų ir veiksmingų įstatymų dėl partijų finansavimo bei įstatymų dėl galimų ir egzistuojančių interesų konfliktų svarbą siekiant aiškaus skirtumo tarp valstybines pareigas einančių asmenų privačių ir viešųjų interesų;

10.
primygtinai ragina Gruzijos valdžios institucijas ištirti visus netinkamo elgesio ir kankinimų Gruzijos kalėjimuose atvejus bei už juos  nubausti ir ragina atlikti visapusišką ir veiksmingą kalėjimų reformą; pritaria Gruzijos kalėjimų reikalų ministro sprendimui suburti stebėtojų grupę iš žmogaus teisių aktyvistų ir žiniasklaidos atstovų, kuri būtų leidžiama į kalėjimus sąlygoms juose patikrinti;

11.
mano, kad demokratiniais pokyčiais Gruzijoje suteikiama galimybės atnaujinti atvirą, sąžiningą ir besąlygišką dialogą tarp Gruzijos ir Rusijos Federacijos, paremtą gerų kaimyninių santykių stiprinimu, visišku suverenitetu ir teritoriniu šių dviejų šalių vientisumu;

12.
ragina Rusiją atšaukti savo pajėgas iš atsiskyrusių Gruzijos teritorijų (Abchazijos ir Pietų Osetijos) ir leisti Europos Sąjungos stebėsenos misijai įvažiuoti į šias dvi sritis;

13.
apgailestauja dėl lėtai vykstančių derybų ir dėl to, kad diskusijų Ženevoje saugumo ir stabilumo Pietų Kaukaze klausimais nebuvo padaryta jokios žymesnės pažangos; taip at ragina aktyviau dalyvauti įgyvendinant 2008 m. rugsėjį priimto paliaubų susitarimo šešis punktus;

14.
laukia derybų dėl naujo asociacijos susitarimo tarp ES ir Gruzijos išvadų, laikantis šalies europinių tendencijų ir pabrėžia europinės integracijos Gruzijai svarbą vykdant ekonomines, socialines ir politines reformas; džiaugiasi dėl ES bevizio režimo įsipareigojimo ir tikisi,  kad šalys šiuo klausimu padarys žymią pažangą;

15.
paveda Pirmininkui perduoti šią rezoliuciją Tarybai, Komisijai, Europos išorės veiksmų tarnybai (EIVT), valstybėms narėms, Gruzijos prezidentui, vyriausybei ir parlamentui, taip pat Europos Tarybos ir Europos saugumo ir bendradarbiavimo organizacijos (ESBO) parlamentinėms asamblėjoms.

